CELEX: C2007/283/41
Language: el
Date: 2007-11-24 00:00:00
Title: Υπόθεση C-444/07: Αίτηση για την έκδοση προδικαστικής αποφάσεως, την οποία υπέβαλε το Sąd Rejonowy Gdańsk — Północ w Gdańsku (Δημοκρατία της Πολωνίας) στις 27 Σεπτεμβρίου 2007 — MG Probud Gdynia Sp. z o.o. w Gdyni κατά Hauptzollamt Saarbrücken

24.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 283/23
            
         Αίτηση για την έκδοση προδικαστικής αποφάσεως, την οποία υπέβαλε το Sąd Rejonowy Gdańsk — Północ w Gdańsku (Δημοκρατία της Πολωνίας) στις 27 Σεπτεμβρίου 2007 — MG Probud Gdynia Sp. z o.o. w Gdyni κατά Hauptzollamt Saarbrücken
   (Υπόθεση C-444/07)
   (2007/C 283/41)
   Γλώσσα διαδικασίας: η πολωνική
   Αιτούν δικαστήριο
   Sąd Rejonowy Gdańsk — Północ w Gdańsku
   Διάδικοι στην υπόθεση της κύριας δίκης
   
      Προσφεύγουσα: MG Probud Gdynia Sp. z o.o. w Gdyni
   
      Καθού: Hauptzollamt Saarbrücken
   Προδικαστικά ερωτήματα
   
               1)
            
            
               Αν ληφθούν υπόψη τα άρθρα 3, 4, 16, 17 και 25 του κανονισμού (ΕΚ) 1346/2000 του Συμβουλίου, της 29ης Μαΐου 2000, περί των διαδικασιών αφερεγγυότητας (1), δηλαδή οι ρυθμίσεις για τη διεθνή δικαιοδοσία του δικαστηρίου του κράτους έναρξης της διαδικασίας αφερεγγυότητας, για το εφαρμοστέο στην οικεία διαδικασία δίκαιο και για τις προϋποθέσεις και τα αποτελέσματα της αναγνώρισης της διαδικασίας αφερεγγυότητας, έχουν οι εθνικές διοικητικές υπηρεσίες κράτους μέλους, στην περίπτωση που δεν συντρέχουν οι προϋποθέσεις εφαρμογής των άρθρων 5 και 10 του κανονισμού αυτού, την εξουσία να δεσμεύουν τα περιουσιακά στοιχεία που βρίσκονται στον τραπεζικό λογαριασμό ενός επιχειρηματία μετά την έναρξη της διαδικασίας αφερεγγυότητας του επιχειρηματία αυτού σε άλλο κράτος μέλος (εκτέλεση της λεγόμενης συντηρητικής κατάσχεσης) και να ενεργούν επομένως κατά παράβαση των εθνικών διατάξεων του κράτους έναρξης της διαδικασίας (άρθρο 4 του κανονισμού 1346/2000);
            
         
               2)
            
            
               Αν ληφθεί υπόψη το άρθρο 25 του κανονισμού (ΕΚ) 1346/2000 του Συμβουλίου, της 29ης Μαΐου 2000, περί των διαδικασιών αφερεγγυότητας, έχουν οι αρχές του κράτους μέλους στο οποίο δεν έχει κινηθεί δεύτερη διαδικασία αφερεγγυότητας και το οποίο είναι υποχρεωμένο, κατά το άρθρο 16, να αναγνωρίσει τη διαδικασία αφερεγγυότητας τη δυνατότητα να αρνούνται, επικαλούμενες διατάξεις του εθνικού δικαίου, να αναγνωρίζουν, κατά τα άρθρα 31 έως 51 της Σύμβασης των Βρυξελλών για τη διεθνή δικαιοδοσία και την εκτέλεση αποφάσεων σε αστικές και εμπορικές υποθέσεις, τις αποφάσεις που έχουν εκδοθεί στο κράτος έναρξης της διαδικασίας αφερεγγυότητας με σκοπό τη διεξαγωγή και περάτωση της διαδικασίας αυτής;
            
         
      (1)  ΕΕ L 160, σ. 1.